ศบค. พบติดโควิดใหม่ 10,828 คน เสียชีวิต 77 ราย
ศบค. พบผู้ติดเชื้อโควิดใหม่วันนี้ 10,828 คน เป็นผู้ติดเชื้อเข้าข่าย ATK 2,839 ราย ดันป่วยสะสมตั้งแต่ปี 63 แตะ 1.63 ล้านราย เสียชีวิตเพิ่ม 77 ราย สะสม 17,014 ราย
ศบค. พบผู้ติดเชื้อโควิดใหม่วันนี้ 10,828 คน ดันป่วยสะสมตั้งแต่ปี 63 แตะ 1.63 ล้านราย เสียชีวิตเพิ่ม 77 ราย
3 ต.ค. 2564

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้ว่า พบผู้ติดเชื้อรายใหม่ 10,828 ราย ประกอบด้วย ผู้ติดเชื้อในประเทศจากระบบเฝ้าระวังและระบบบริการ 10,814 ราย จากการค้นหาผู้ติดเชื้อเชิงรุกในชุมชน 770 ราย และจากเรือนจำ/ที่ต้องขัง 104 ราย ผู้ที่เดินทางมาจากต่างประเทศและเข้าสถานที่กักกันที่รัฐจัดให้ 14 ราย ส่วนผู้ติดเชื้อเข้าข่าย ATK 2,839 ราย เสียชีวิต 77 ราย
สำหรับจำนวนผู้ป่วยยืนยันสะสมในประเทศตั้งแต่ต้นปี 63 จนถึงล่าสุดอยู่ที่ 1,637,432 ราย โดยมีผู้ป่วยรักษาหายแล้วเพิ่มขึ้น 11,894 ราย กำลังรักษา 112,251 ราย อาการหนัก 3,074 ราย ในจำนวนนี้ใช้เครื่องช่วยหายใจ 712 ราย ยอดเสียชีวิตสะสมเพิ่มเป็น 17,014 ราย

 